जोबथायाव हमजाबाय अलिम्पिक मेडेल देरहागिरि सुशील कुमारआअलिम्पिक मेडेल देरहागिरि खमलायनाय गेलेगिरि सुशील कुमारआ जोबथायाव पुलिसजों हमजाबाय । दिल्ली पुलिसनि जर’खा पुलिसआ बिथांखौ दिल्लीआव हमना मोनो।गोबाव समनिफ्राय दिल्ली पुलिसआ नागिरगासिनो मोन सुशील कुमारखौ। बेनि सिगां सुनिबारखालि बेलासिआव खौरांबिजोंआव खौरां ओंखारदोंमोन दि पान्जाब पुलिसआ सुशील कुमारखौ हमदों होनना।अदेबानि, उनाव मिथिना मोननाय जायो दि, सुशील कुमारखौ हमनाय जायाखैमोन होनना। नाथाय, दिल्ली पुलिसआ दा खमलायनाय गेलेगिरि सुशील कुमारखौ हमदों। उननि आयेनारी राहाखौ थाबैनो लानाय जागोन होननानै फोरमायनाय जादों।मख’जाथावदि, सुशील कुमारआ चत्रशाल ष्टेडियामआव सासे बारग’ इन्टारनेसनेल खमलायनाय गेलेगिरिखौ बुथारनायाव सोमोन्दो थानायनि अजद होजादोंमोन। बिथाङा थांनाय गोबाव सान खारखुमाना दंमोन।सुशील कुमारआ दिल्लीनि रोहिनी जिल्ला बिजिरसालिआव सिगाङावनो जामिननि थाखाय खावलायदोंमोनब्लाबो बिजिरसालिआ नेवसिदोंमोन। थांनाय 4 मेनिफ्राय खारखुमाना थानाय सुशील कुमारनि खौरां होनो हायोब्ला 1 लाख रांनि नोगोद बान्थाबो फोसावदोंमोन दिल्ली पुलिसआ।पुलिसनि बे फोसावनायनि उनावनो सुशील कुमारआ जामिननि थाखाय आरजलाइ होदोंमोन। बिजिरसालिआ 15 मेआव सुशील कुमारनि बेरेखा जामिन गैयै वारेन्ट होदोंमोन।